Държавен вестник, бр. 65, 2010 г., стр. 101

БРОЙ  65	
Д Ъ Р Ж А В Е Н  В Е С Т Н И К 	
СТР.  101  
съдова хирургия, детска хирургия, пластично-
възстановителна и естетична хирургия и лице­
во-челюстна хирургия.
17. В своята ежедневна диагностична и ле­
чебна дейност ортопед-травматологът взаимо­
действа със специалисти от други медицински 
специалности: анестезиолози, хирурзи, рентге­
нолози, ревматолози, невролози и неврохирурзи, 
пластични хирурзи и други. Това взаимодейст­
вие се осъществява съгласно Правилника за 
устройството, дейността и вътрешния ред на 
лечебното заведение и следва да отговаря на 
деонтологичните изисквания за колегиални 
взаимоотношения.
18. При смесени екипи в специализирани 
„травма-центрове“ травматологът е подчинен 
на хирурга – ръководител на екипа, който носи 
отговорността за цялостната екипна дейност.
IА. Изисквания за осъществяване на спе­
циалността „Ортопедия и травматология“ в 
структури от I, II и III ниво на компетентност 
в болници за активно лечение:
Структури (клиники/отделения) от I ниво:
Минимален брой лекари и специалисти: 
двама лекари със специалност „Ортопедия и 
травматология“.
Минимален обем дейност: структурата трябва 
да извършва минимум по 380 операции годишно 
на всеки 10 легла.
Други условия: на територията на болницата, 
в която функционира структурата по ортопедия 
и травматология, следва да бъдат разположени 
също и клинична лаборатория I ниво и рент­
генов апарат.
Структури (клиники/отделения) от II ниво:
Минимален брой лекари и специалисти: 
трима лекари, от които двама със специалност 
„Ортопедия и травматология“.
Минимален обем дейност: структурата трябва 
да извършва минимум по 380 операции годишно 
на всеки 10 легла.
Компетентност: структурата следва да из­
вършва оперативни интервенции със среден и 
голям обем и сложност. 
Други условия: 1) На територията на бол­
ницата, в която функционира структурата по 
ортопедия и травматология, следва да бъдат 
разположени също и клинична лаборатория II 
ниво,  микробиологична лаборатория и рент­
генов апарат за скопия и графия.
2) Структурата следва да разполага с осигурен 
достъп (може и по договор) до С рамо, КАТ 
или МРТ на територията на населеното място.
Структури (клиники/отделения) от III ниво:
Минимален брой лекари и специалисти: 
шестима лекари, от които четирима със спе­
циалност „Ортопедия и травматология“.
Минимален брой сертифицирани специа­
листи: един със свидетелство за артроскопия. 
Минимален обем дейност: структурата трябва 
да извършва минимум по 700 операции годиш­
но, от които 150 ендопротези на тазобедрената 
или други стави.
Компетентност: структурата следва да из­
вършва хирургично лечение на всички за­
болявания на опорно-двигателната система, 
с комплицирано протичане и при които се 
предполагат много голям обем и сложност 
високоспециализирани дейности.  
Други условия: 1) На територията на бол­
ницата, в която функционира структурата по 
ортопедия и травматология, следва да бъдат 
разположени също и клинична лаборатория 
III ниво, включително с възможност за кръв­
но-газов анализ, хемостазеология и др., мик­
робиологична лаборатория, рентгенов апарат 
за скопия и графия, КАТ или МРТ.
2) Структурата следва да разполага с осигу­
рен достъп (може и по договор) до структура 
по клинична патология и патоморфологична 
лаборатория в рамките на населеното място. 
II. Условия и ред за осъществяване на ор­
топедо-травматологичната дейност в лечебни 
заведения за извънболнична и болнична помощ
1. Условия и ред за осъществяване на ор­
топедо-травматологичната дейност в лечебно 
заведение за извънболнична помощ:
1.1. Амбулатория за първична медицинска 
помощ.
Общопрактикуващият лекар (ОПЛ) из­
вършва:
а) първична диагностика на вродени ано­
малии, дегенеративни и възпалителни ставни 
заболявания;
б) спешно лечение на малки повърхностни 
наранявания в областта на крайниците;
в) при необходимост насочва пациента към 
специалист по ортопедия и травматология.
1.2. Амбулатория за специализирана меди­
цинска помощ, която може да бъде:
– Индивидуална и групова практика по ор­
топедия и травматология – кабинет на лекар 
със специалност „Ортопедия и травматология“;
– Медицински център (МЦ) и Диагностич­
но-консултативен център (ДКЦ) – кабинет на 
лекар със специалност „Ортопедия и травма­
тология“.
Специалистът по ортопедия и травматология 
извършва:
а) диагностика на ортопедо-травматологич­
ната нозология, провеждане на амбулаторно 
лечение с консервативни методи, контролни 
прегледи, оценка на трудоспособността, из­
вършване и подмяна на превръзки и гипсови 
имобилизации, както и малки хирургически 
манипулации (хирургична обработка на екско­
риации и малки повърхностни рани, единични 
шевове, сваляне на конци от оперативни рани, 
повърхностни некректомии, ставни пункции 
и околоставни и вътреставни инстилации на 
медикаменти);